Publication: Magyar Közlöny
Issue: MK-2001-137 (Year: 2001, Number: 137)
Era: 1990-2004
Section: A Ptkm. válaszadási jogot beiktató 1. §-a az Alkotmánybíróság által a 37/1992. (VI. 10.) AB határozatban a közszolgálati televízióra és rádióra vonatkozó azt a követelményt
Paragraph Index: 792

84. § (2) bekezdése utolsó mondatát megállapító részei] alkotmányossági vizsgálatára szorítkozott. Véleményem szerint azonban alkotmánysértő a kötelezően alkalmazandó közérdekű bírság felső határa törvénybéli meghatározásának hiánya. A Ptkm. 2. §-ával megállapított Ptk. 84. § (2) bekezdésének utolsó mondata a sajtó szabadságát alkotmánysértő módon korlátozza, a bizonytalan összegű közérdekű bírság bevezetésének ugyanis öncenzúrázó és ezáltal visszatartó hatása lehet a bíráló, kritizáló értékelések és vélemények megjelentetésére. Ez a sajtó, közelebbről a szerkesztés szabadságának alkotmányosan elfogadhatatlan korlátozása. Dr. Kukorelli István s. k., alkotmánybíró 2001/137. szám A Biztonságos Magyarországért Közalapítvány Alapító Okirata* A Magyar Köztársaság Kormánya (a továbbiakban: Alapító) a jelen Alapító Okirattal a Ptk. 74/G. §-a alapján, az ember sérthetetlen és elidegeníthetetlen alapvető jogai érvényesülése, a közbiztonság javítása és a hatékonyabb bűnmegelőzés, a katasztrófák és veszélyhelyzetek elleni védekezés és megelőzés elősegítése, valamint a bűncselekmények áldozatai érdekeinek biztosítása végett — az alábbiakban részletezett állami közfeladatok folyamatos biztosítása céljából — határozatlan időre közalapítványt hoz létre. A Közalapítvány az Alkotmány 40/A. § (2) bekezdésében és 55. § (1) bekezdésében, a Rendőrségről szóló 1994. évi XXXIV. törvény 1. §-ában, a helyi önkormányzatokról

Source: https://magyarkozlony.hu/hivatalos-lapok/98c01d3805a4c6ba29a3554e3d1bc6e8d1d6b70e/dokumentumok/e65a6b36bbe1fdf7d940d074b3f2bb1cb0190e32/letoltes